
22-TA-2087: Rīkojuma (grozījumu) projekts (Vispārīgais)
Grozījumi Ministru kabineta 2022. gada 3. maija rīkojumā Nr. 307 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma konsolidētā versija
 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
	Iebildums (TM - 07.07.2022.)
Informējam, ka, ievērojot Ministru kabineta 2021. gada 7. septembra noteikumu Nr. 606 "Ministru kabineta kārtības rullis" 52.1.2. apakšpunktā noteikto, Tieslietu ministrija par Vides aizsardzības un reģionālās attīstības ministrijas sagatavoto Ministru kabineta rīkojuma projektu "Grozījumi Ministru kabineta 2022. gada 3. maija rīkojumā Nr. 307 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem""" atzinumu nesniegs. 
Piedāvātā redakcija
-
	Ņemts vērā
-
	 Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Priekšlikums (FM - 06.07.2022.)
Aicinām anotācijas 3.sadaļas punktā “Cita informācija” zem tabulas norādīto summu 216 177 euro precizēt uz 216 277 euro, lai tā būtu atbilstoša anotācijas 1.3.sadaļā sniegtajai informācijai par nepieciešamo izdevumu apmēru.
 
Piedāvātā redakcija
-
	Ņemts vērā
Ņemts vērā FM priekšlikums, novēršot radušos pārrakstīšanās kļūdu. 
	3. Tiesību akta projekta ietekme uz valsts budžetu un pašvaldību budžetiem

	3.
	Rīkojuma konsolidētā versija
1.2 Pašvaldība ir atbildīga par  šā rīkojuma 1.1 punktā piešķirto budžeta līdzekļu efektīvu un ekonomisku izlietošanu atbilstoši paredzētajiem mērķiem.
	Priekšlikums (FM - 06.07.2022.)
Aicinām svītrot rīkojuma 1.2 punktu, jo rīkojums paredz līdzekļu piešķiršanu Vides aizsardzības un reģionālās attīstības ministrijai, attiecīgi pašvaldībām tajā noteiktais nav tieši saistošs. Vienlaikus vēršam uzmanību, ka saskaņā ar Likumu par budžetu un finanšu vadību (46.panta pirmā daļa) arī pašvaldību vadītāji ir noteikti starp tiem, kas ir atbildīgi par budžeta līdzekļu efektīvu un ekonomisku izlietošanu atbilstoši paredzētajiem mērķiem.
 
Piedāvātā redakcija
-
	Nav ņemts vērā
Vides aizsardzības un reģionālās attīstības ministrijas  (turpmāk - VARAM) ieskatā rīkojuma 1.2 punkts ir nepieciešams, ņemot vērā, ka finanšu līdzekļu piešķīrums Rīgas valstspilsētai ir balstīts uz pašvaldības sniegto informāciju. Paskaidrojam, ka šis nav gadījums, kad pašvaldība saskaņā ar Ukrainas civiliedzīvotāju atbalsta likuma (turpmāk - Likums) 13.panta otro daļu, izmantojot Valsts kases e-pakalpojumu ePārskati iesniegusi VARAM pārskatu par izdevumiem, kas saistīti ar Ukrainas civiliedzīvotājiem sniegto atbalstu. Līdz ar to nav piemērojams Likuma 13.panta divi prim daļā minētais, ka pašvaldība nodrošina normatīvajos aktos noteikto līdzekļu izlietojuma kontroli un atbilstību šā likuma mērķim. VARAM  ir papildinājusi rīkojuma anotāciju ar atsauci uz Likuma par budžetu un finanšu vadību 46.panta otro daļu, kā lūgts FM atzinumā. Tomēr arī rīkojumā būtu nostiprināma pašvaldības atbildība par līdzekļu izlietojumu atbilstoši mērķim, ņemot vērā, ka VARAM virzītais finanšu līdzekļu pieprasījums no valsts budžeta programmas "Līdzekļi neparedzētiem gadījumiem"" ir balstīts uz Rīgas valstspilsētas iesniegto informāciju (Rīgas valstspilsētas 2022.gada 9.jūnija vēstuli Nr.RD-22-1014-nd).
	1.2 Pašvaldība ir atbildīga par šā rīkojuma 1.1 punktā piešķirto budžeta līdzekļu efektīvu un ekonomisku izlietošanu atbilstoši paredzētajiem mērķiem.



